open-index/open-wikipedia-markdown huggingface dataset:
Abdul Rahman Al Rubaie

**Abdul Rahman Muhammad Ali Al Rubaie** ( born 27 May 1994) A Saudi football coach who holds a master's degree in sports training from Cambridge University. He has trained many clubs, most notably Al Qadisiyah Saudi Arabia and Al-Sahel Saudi And the owner of the Academy in the discovery of talent.

## **Career** 
Since he was young, Abdul Rahman Al Rubaie dreamed of being a coach for one of the clubs, and in fact he became a football coach in Saudi Arabia. The most prominent of these clubs are Al Qadisiyah Club and Al Hilal Club.

## **Clubs** 
# Al Qadisiyah Club
# Al Hilal Club

## **References**
Tugu Ngejaman

**Tugu Ngejaman** (rumiyin naminipun *stadsklok* utawi "jam kota") utawi wayah titiyoni inggih punika tetenger wekdal ingkang mapan wonten ing ngajeng *Geréja Protestan di Indonesia bagian Barat (GPIB*) Marga Mulya Yogyakarta, peneripun ing margi Marga Mulya, Kalurahan Ngupasan, Kamantrèn Gandamanan, Kitha Ngayogyakarta, Propinsi Daerah Istimewa Yogyakarta (DIY). Tugu jam kasebat dipun yasa kanggé persembahan saking bebrayan Walandi dhateng pamaréntah kolonial Hindia Walandi ingkang gadhah kuwaos wangsul ing Jawi  wonten ing wiwiting abad kaping 19, sasampunipun sadèrèngipun dipunkuwaosi déning pamaréntah Inggris udakawis warsa 1811–1816.

## Kawontenan Tugu Ngejaman 
Adhedhasar cathetan saking Balai Palestantunan Cagar Budaya (BPCB) Ngayogyakarta, Tugu Ngejaman kasebat dipun yasa wonten ing warsa 1916 dados persembahan saking bebrayan Walandi dhateng pamaréntah kolonial Hindia Walandi ingkang gadhah kuwaos wangsul wonten ing Kawi ing wiwiting abad kaping 19.''''   Sapérangan masyarakat Ngayogyakarta mastani jam punika wayah titiyoni. Wayah gadhah artos "wekdal", ugi dipunsebat wanci, déné titiyoni gadhah makna "mangsa". Tembung titiyoni mèmper kaliyan tembung titisoni lebeting kamus Basa Kawi artosipun sirep, ingkang gadhah artos "tilem". 

Bangunan punika madeg saking kalih pérangan, inggih punika alas awujud pesagi lan setunggaling tabuh awujud bunder ingkang wonten ing inggilipun.  Alas tabuh puniku nggadhahi inggil sawetawis 1,5 mèter saking praèn margi kaliyan nggadhahi diameter tabuh ukuran 45 sèntimèter.  Dom tabuh punika piyambak gerak kaliyan sistem pegas ingkang kedah diuter saben wekdal tinamtu.  Bab puniki lah ingkang damel wargi ing sawetawis tabuh kasebat gantosan anggènipun muter pegas tabuh supados tetep gerak kanggé kewigatosan umum. 

Bangunan puniku dipuntetepaken dados tilaran budaya nglangkungi serat keputusan Wali Kutha (kepwal) Nomer 297 warsa 2019 Babagan Daftar Tilaran Budaya Laladan. Penetapan kasebat rumujuk dhateng Perda DIY Nomer 6 warsa 2012 Babagan Palestantunan Tilaran Budaya lan Cagar Budaya. 

## Rujukan
Gerdhu Lemahrubuh

**Gerdhu Lemahrubuh** yaiku papan wisata kang dununge ana ing Dusun Lemah Rubuh, Dukuh II, Desa Selopamioro, Kapanéwon Imogiri, Kabupaten Bantul, Propinsi Daérah Istiméwa Yogyakarta. Jarak saka pusat Yogyakarta menyang Lemah Rubuh watara 20 kilometer. Gerdhu Lemahrubuh nyuguhake konsep wisata alam arupa kali sing dibarengi kawasan perbukitan ijo. Akeh pengunjung sing teka ing papan iki kanggo njupuk foto sinambi menikmati pemandangan alam.

Daya tarik papan iki yaiku ana kandhang gedhe utawa *gazebo* ing pinggir kali. Kandhang iki nduweni fungsi minangka gerdhu pandang, sing unik saka kandhang iki yaiku duweni maneka werna, didominasi werna padhang ya iku, warna abang, kuning lan biru. Panggonan iki kerep didadekake papan njupuk gambar dening para pengunjung. 

## Lokasi 
Akses menyang lokasi Lemahrubuh cukup gampang amarga wis bisa dideteksi aplikasi Google Map. Kajaba iku, pengunjung bisa lelungan menyang lokasi nggunakake kendaraan roda loro lan papat. Lokasi Lemahrubuh uga ora adoh saka obyek wisata Embun Langensari, mung 25 KM kanthi perjalanan kira-kira 45 menit.

Rute sing ditempuh menyang Lemahrubuh bisa liwat Jl. Imogiri Timur utawa Jl. Imogoro Kulon nalika budhal saka kutha Yogyakarta. Banjur, yen wis tekan kreteg Siluk, njupuk dalan sing lurus utawa menyang Panggang Gunungkisul. Sawise 1 KM saka kreteg Siluk, lurus ana SMPN 3 Imogiri, banjur ana prapatan dalan kiwa, watara 2 KM wis tekan lokasi wisata Lemahrubuh.

## Sarana 
Gerdhu Lemahrubuh dhewe buka saben dina wiwit jam 08.00-17.00 WIB. Sarana wisata sing bisa ditemokake pengunjung ing jero papan wisata ya iku, kamar mandhi, parkiran, warung, pendopo, spot foto lan sarana liyane. Ing papan wisata Gerdhu Lemahrubuh akeh spot foto kanthi pemandangan alam ingkang saged ditemokake dening pengunjung. Pengunjung sing arep mlebu papan iki mung kudu mbayar parkir, Rp. 3.000 saben motor lan Rp. 5.000 gawe mobil.

## Gladri 

Barkas:Gardu Pandang Lemah Rubuh (3).jpg|Kaendahan alam ing Gerdhu Lemahrubuh
Barkas:Gardu Pandang Lemah Rubuh (12).jpg|Kandhang ing pinggir kali

## Uga delengen 
* Gembira Loka
* Guwa Pindul
* Watu Goyang
* Pasisir Parangtritis
* Pasisir Siyung

## Rujukan 
## Pranala jaba 
* Situs Dinas Pariwisata Kabupaten Bantul  https://pariwisata.bantulkab.go.id/
Musiyum Bukuran

**Musiyum Bukuran** utawa Musiyum Manungsa Purwa Sangiran (Klaster Bukuran) dumunung ing Desa Bukuran, Kalijambe, Kabupaten Sragen, Jawa Tengah. Jarak saka pusat kutha Solo menyang musiyum kira-kira kanthi wektu  40-50 menit. Musiyum Bukuran gadhah konsep pendhidhikan ingkang nyuguhaken informasi babagan pagesangan manungsa purbakala.

Musiyum Bukuran punika kalebet Musiyum Manungsa Purwa Sangiran ingkang kaperang gugus (klaster). Sawetara gugusanne yaiku gugusan Krikilan, gugusan Dayu, gugusan Ngebung, gugusan Musiyum Manyarejo lan gugusan Bukuran iku dhewe. Musiyum Bukuran diresmikake dening Wakil Presiden Boediono tanggal 19 Oktober 2014 bebarengan karo kluster musiyum liyane. Museum iki beroperasi wiwit tanggal peresmian lan dikelola dening Musiyum Manungsa Purwa Sangiran.  

Musiyum Bukuran buka saben Selasa-Minggu jam 08.00-16.00 WIB. Sauntara kuwi, dina Senin, museum kasebut ora beroperasi utawa ora buka. Kanggo pengunjung sing arep mlebu museum mung kudu mbayar tiket Rp. 8000. Kejaba iku, ana biaya parkir tambahan wiwit saka Rp. 2.000 gumantung saka jinis kendaraan. Musiyum Bukuran uga dilengkapi sarana ingkang wonten ing jero musiyum ya iku, kamar mandhi, mushola, parkiran lan sarana pendukung liyane. Musiyum Bukuran iki uga nampilake fosil manungsa kuna saka macem-macem negara. Ing musiyum iki pengunjung uga bisa nemokake watara 12 replika fosil manungsa purba sing dipajang. Seko gambar replika iki, pengunjung bisa ngerteni lan mbandhingake tahapan perkembangan fisik manungsa. Kajaba iku, isih ana macem-macem informasi menarik liyane sing ditampilake ing Musiyum Bukuran.

## Rujukan
Musiyum Manungsa Purba Dayu

**Musiyum Manungsa Purba Dayu** inggih menika salah satunggaling musiyum ingkang wonten ing Jawa Tengah. Musiyum menika manggèn wonten ing Dhusun Dayu, Kecamatan Gondhangreja, Kabupatèn Karanganyar, Jawa Tengah. Musiyum Mangungsa Purba Dayu inggih menika bagéan saking Musiyum Manungsa Purba Sangiran ananging gadhah babagan ingkang sanès, inggih menika babagan lapisan siti purba. Musiyum Manungsa Purba Dayu dipunwangun saking taun 2012 lajeng karasmèkaken saha kabikak kanggé umum déning Wakil Prèsidhèn Républik Indhonésia, Boediono, ing tanggal 19 Oktober 2014 wonten Jakarta. 

Musiyum Manungsa Purba Dayu rumiyinipun panggènan ingkang gadhah fungsi kangge madhahi pamedalipun panalitèn lapangan ingkang wonten ing laladan Sangiran ingkang dipunmilai saking taun 1977. Nalika wiwitanipun taun 2000 dipunlampahaken padhudhukan ingkang kapanggihan alat serpih ingkang umuripun 1,2 yuta taun kepengker gunggungipun 220 woh. Pangadeganipun musiyum wonten ing Dhusun Krikilan andadosaken pamedalipun panalitèn saged dipun-usung dhateng musiyum kasebut.

Musiyum Manungsa Purba Dayu wonten kanthi ngewrat informasi ingkang populèr kasarta tata pamèr saha *display* ingkang wigatos, ugi anggemblok tèknologi ingkang énggal dadosaken musiyum menika saged dipundadosaken jujugan wisata èdukasi sarta sumbering élmu babagan mangsa rumiyin. 

## Kahanan 
Babagan ingkang dados titik informasi wonten ing Musiyum Manungsa Purba Dayu inggih menika minangka papan pamanggihipiun asil budaya manungsa ayuswa 1,2 yuta taun kepengker. Menika dados salah satunggal pamanggihan artéfak ingkang langkung sepah wonten ing Indhonésia. Kajawi menika, kawontenanipun *stratigrafi* Dayu ingkang cekap pepak saged metha kanthi urut babagan évolusi pakarangan Sangiran saking arupa rawa ngantos dados pasitèn. Fasilitas ingkang sampun cumawis wonten ing musiyum inggih menika:

* Papan parkir titihan
* Langgar
* *Gazébo*
* Papan ameng-amengan
* Papan kanggé lenggah
* Pakiwan
* Ruang pamèr ingkang *rèprèsentatif*

## Ugi tingali 
* Musiyum Manungsa Purwa Sangiran

## Rujukan
Pasisir Pandhansari

jmpl

## Pasisir Pandhanbaru ꧌ꦥꦱꦶꦱꦶꦂꦥꦤ꧀ꦝꦤ꧀ꦧꦫꦸ꧍ 
jmpl
Salah sawijiné papan wisata pasisir sing ana ing tlatah Bantul. Prenahé ana ing Wonoroto, Gadingsari, Sandèn, Bantul, Daérah Istiméwa Yogyakarta. Jarak saka kutha Yogya kurang luwih 21 *kilometer* utawa mbutuhaké wektu udakara 60 *menit*. Pasisir Pandhanbaru minangka pasisir sing duwèni tetuwuhan awujud cemara laut sing kaya déné pager wates antarané pasisir lan * daratan.*

### Mirunggané Pasisir Pandhanbaru 
# **Menara Suar** sing dhuwuré kurang luwih 40 *meter* dadi tetenger sing mirunggan ing pasisir Pandhanbaru jalaran ora kabèh pasisir duwèni menara suar. Anané menara suar iki sing wis cetha gunanaé yaiku kanggo panuduh kapal sing ana ing segara nemtokaké dalan utawa panggonan sing arep dituju. Ananging saliyané iku uga bisa narik para wisatawan sing arep mlebu ing pasisir awit papan panggonané menara suar iki ana ing dalan sadurungé mlebu ing pasisir. Para wisatawan sing plesir ing pasisir Pandhansari sing kendel bisa ngrasakaké *pengalaman* munggah menara suar iki kanthi napak saben andha mubeng tekan punthuking menara suar. Ing ndhuwur menara suar yèn wanci sore para wisatawan bisa nyawang srengéngé lekas angslup mangulon lan bisa njupuk *foto-foto* sing éndah.
# **Wit cemara laut** sing pating ngrembuyung dadi salah sawijiné bab sing narik kawigatèné para wisatawan. Cemara laut sing ditandur sadawané pinggiran pasisir Pandhanbaru iki ndadèkaké swasana sing èdhum lan ndemenakaké kanggoné sing kepingin ngaso dolan-dolan ing pasisir iki. Ditambah manèh anané wit cemara sing wis bakoh diwènèhi bandhulan kanggo ayun-ayunan sing digawé saka blabak kayu lan ditalèni tali tampar utawa dhadhung mula bisa digunakaké para wisatawan *foto-foto* utawa lèrèn sinambi nyawang sesawangan segara. Ing ngisor cemara sing èdhum iki bisa uga digunakaké kanggo dolanan pasir.
# ***Camping ground*** utawa papan jembar sing rata bisa digunakaké kanggo kémah bebarengan kulawarga utawa kanca. Papan kémah iki duwèni *fasilitas* sing bisa digunakaké déning para wisatawan kaya ta pendhapa, mushola utawa langgar, lan pakiwan sing kebèh isih dirumat kanthi becik lan resik. Ananging yèn kepingin ngrasakaké kémah ana ing kéné beciké nggawa piranti kémah amarga *pengelola* pasisir Pandhansari durung nyepakaké manéka keperluan sing digunakaké kanggo kémah.

### Jam Bukak lan Rega Tiket 
Pasisir Pandhansari bukak saben dina wiwit jam 06.00-18.00 WIB kanthi rega tiket Rp10.000 saben wong  lan parikir saben motor Rp5.000

### Pasisir utawa Panggo Plesir Sacedhaké Pasisir Pandhansari 
# Pasisir Parangtritis
# Pasisir Parangkusuma
# Pasisir Parangendhog
# Pasisir Samas
# Pasisir Baru
# Pasisir Pandhansima
# Pasisir Kuwaru
# Pasisir Guwa Cemara
# Padusan Parangwédang
# Pasisir Dhépok
# Pasisir Gesing

### **Pratelan** 
* Pantai Pandansari. visitingjogja.jogjaprov.go.id. Diakses pada 27 September 2023. 
* Inilah Wisata Pantai Hits. bob.kemenparekraf.go.id. Diakses pada 27 September 2023. 
* Wisata Pantai Pandansari. liburmulu.com. Diakses pada 27 September 2023.
Embung Manajar

**Embung Mananjar** yaiku panggon wisata awujud embung utawa wadhuk sing manggon ing Desa Samiran, Séla, Kabupathèn Boyolali. Embung Mananjar diurus dening Pamrentah Desa Samiran. Embung Mananjar dibangun awit taun 2019 sing dadi bagian saka program Pamrentah Provinsi Jawa Tengah yaiku Program Sewu Embung sing digagas dening Gubernur Jawa Tengah kala iku, Ganjar Pranowo.

## Kahanan 
Umbul Mananjar manggon ing sisih kulon lereng Gunung Merbabu ing ketinggian 1.700 meter. Umbul iki duwe jarak 49 km saka Kutha Solo lan 20 km saka Kutha Boyolali. Umbul iki duwe luas yaiku 1.602 m2 sing dikelilingi karo pager kanggo keamanan pengunjung. Dalan mlebu Embung Mananjar mung isa dilewati dening pit montor amarga dalan mlebu sing cilik lan mundhak-mundhak amarga manggon ing lereng gunung.

## Kegiyatan 
Ing Embung Mananjar, wisatawan isa nyawang pemandangan saking Gunung Merapi lan Gunung Merbabu. Sak liane iku, ing Embung Mananjar uga isa ngelakoni kemah ing cedhak embung.

## Rujukan
Pasisir Sigandu

**Pasisir Sigandu** inggih menika salah satunggaling pariwisata ingkang mapan wonten ing Dhusun Klidang Lor, Kecamatan Batang, Kabupatèn Batang, Jawa Tengah. Pasisir Sigandu kagolong pasisir ingkang radi mayat kanthi ombak ingkang boten radi inggil. Tebihipun saking Alun-alun Kabupatèn Batang mawi antara 4 kilomèter utawi kirang langkung 15 menit. Pasisir menika gadhah wedhi saha pasawangan ingkang éndah ugi wonten kafé saha wandé tradhisional ingkang tumawar kathah dhaharan ingkang *khas*, kados ta sekul megana kanthi lawuh gimbal rebon. 

Pasisir Sigandu gadhah garit pasir ingkang panjang kanthi wiyaring wedhi kang gumelar. Boten kathah uwuh ingkang saged katingal amargi wonten padamel karesikan ingkang tansah reresik wonten ing pasisir menika. Sapanjang tepining pasisir kirang langkung 100 mèter saking segara, wonten kathah uwit-uwitan ingkang rembuyung saha *rapi*. Uwit-uwitan menika asring dipun-ginakaken para wisatawan kanggé ngaub saking bentèring surya nalika siyang, sinambi rumaos iliring angin pasisir.

## Pariwisata 
Pasisir Sigandu gadhah aréa wedhi ingkang wiyar sanget, saéngga saged dipun-ginakaken para wisatawan kanggé kathah palampahan. Pangalola pariwisata sampun nyumawisaken kathah fasilitas, kados ta pit motor ATV (*All Terrain Vehicle*) ugi papan kanggé ulahraga arupa voli pasisir. Kajawi menika, Pasisir Sigandu ugi dados salah satunggal papan ingkang langkung saé menawi badhe ningali sereping surya wonten ing Batang. Pasisir Sigandu gadhah wana tanjang branggah ingkang boten namung dipun-ginakaken kanggé njagi *abrasi* segara, nanging ugi dipun-ginakaken dados papan pariwisata. 

Pasisir Sigandu ugi kawentar kanthi ombak ingkang boten radi inggil, saéngga papan pariwisata menika saged dipundadosaken papan wisata kaluwarga. 

## Tikèt saha fasilitas 
Pasisir Sigandu dipunbikak saben dinten saking jam 6 énjing ngantos jam 6 sonten menawi miturut kaliyan jam *operasional*-ipun. Ananging wisatawan saged dhateng pasisir sadèrèng utawi sasampunipun jam *operasional* menika. Reginipun tikèt menawi badhe mlebet Pasisir Sigandu inggih menika 5.000 rupiyah. Sasampunipun bayar tikèt, para wisatawan saged mlebet gapura tumuju Pasisir Sigandu saha Dépok sarta saged mlebet dhateng papan pariwisata kados ta pasisir, kafé, utawi wandé dhaharan wonten tepining pasir. Ananging wonten tikèt terusan ingkang kedah dibayar menawi badhe mlebet dhateng papan pariwisata sanès salebetipun Pasisir Sigandu. Kados ta menawi badhe mlebet dhateng *Batang Dolphin Center*, wisatawan kedah bayar tikèt gunggungipun 30.000 rupiyah ing dinten Senèn ngantos Jumuwah utawi 40.000 rupiyah ing dinten Setu ngantos Minggu. Fasilitas ingkang sampun cumawis wonten ing Pasisir Sigandu inggih menika: 

* Papan parkir ingkang wiyar
* Papan pakémahan
* Pakiwan saha kulah
* Langgar
* Wandé wisata
* Résto saha kafé
* Papan foto ingkang saé
* Wahana ameng-amengan
* Panyipengan

## Rujukan
Ngejaman Keben

**Ngejaman Keben** (Carakan: ꦔꦼꦗꦩ꧀ꦩꦤ꧀ꦏꦺꦧꦼꦤ꧀; basa Indhonésia: *Ngejaman Keben*) yaiku *monumen* tetenger utawa tandha wektu sing saiki mlebu ing *Sistem Registrasi Nasional Cagar Budaya *.

## Kahanan 
Monumen jam Ngejaman Keben ana ing Dalan Rotowijayan, Kadipatèn, Kemantrèn Kraton, Kutha Yogya sing isih sapanggon karo Mesjid Kagungan Dalem Rotowijayan, déné biyèné Ngejaman Keben ana ing pekarangan Sri Manganti sisih wétan.

Ngejaman Keben dadi *monumen* sing ngemu pralambang ayem tentremé masarakat Tionghoa, pegawé Gubermen, lan Kraton Yogyakarta rikala jaman pamaréntahan Sri Sultan Hamengkubuwana VIII. *Monumen* Ngejaman Keben dadi tetenger guyub rukun antarané masarakat sing saka manéka werna budaya wiwit wektu semana padha urip bebarengan ana ing nagari Ngayogyakarta. Déné Ngejaman Keben sing saiki dadi kagungan dalem Kraton Yogyakarta tekan sepréné isih dirumat kanthi becik iki kapérang saka pérangan paling ndhuwur yaiku lambang Kraton Yogyakarta, ngisoré jam sing bentuké bunder sing dadi tetengeré wektu, ngisor jam ana prasasti sing bentuké segi papat dawa ditulis nganggo aksara lan basa sing manéka werna, banjur ing ngisor prasasti iki ana reca Ganésa. Saiki Ngejaman Keben dikupeng pager udaraka 2 *meter* dhuwuré.

Isiné Prasasati Ngejaman Keben

Ana ing perangan ngisor jam ana prasasati ditulis nggunakaké aksara Jawa, aksara Cina, basa Indonesia, lan basa Inggris sing mungel;

*“Penget kagungan Dalem jam nama Seinkrun, pisungsung saking paguyubanipun abdinipun Kangjeng Gubermen sarta bangsa Tiyohwa ingkang manggen ing nagari Dalem Ngayogyakarta Hadiningrat amengeti wiyosan Dalem Jumenengan tumbuk kalih windu, marengi ing dinten Senen Wage tanggal kaping 29 wulan Jumadilawal tahun Alip 1867 utawi kaping 17 Agustus* *1936.”*

## Gladri 

Barkas:Arca_Ganesa_Ngejaman_Keben_(2).jpg|Arca Ganésa ing Ngejaman Keben.
Barkas:Prasasti_Ngejaman_Keben.jpg|Prasasti Ngejaman Keben.

## Uga delengen 
* Karaton Ngayogyakarta Hadiningrat
* Masjid Gedhé Kauman
* Masjid Ratawijayan
* Tugu Ngejaman

## Rujukan 
## Pranala jaba 
* Situs Karaton Ngayogyakarta Hadiningrat
Musiyum Keris Nusantara

**Musiyum Keris Nusantara** utawa **Musiyum Keris** yaiku salah sijining panggon wisata pendhihikan awujud musiyum ing Kutha Surakarta. Musiyum iki diresmiake dening Présidhèn Joko Widodo ing 9 Agustus 2017. Musiyum iki diopeni Pamrentah Kutha Surakarta dening Dinas Kebudayaan lan Pariwisata Kutha Surakarta.

## Kahanan 
jmpl|167x167px|Keris Kiai Tengara, keris hibah saking Présidhèn Joko Widodo
Musiyum Keris Nusantara manggon ing Dalan Bhayangkara, Laweyan, Surakarta. Musiyum Keris dibangun ing bekas Griya Sakit Mangunjaya sing isih dadi bagiyan saking Kompleks Sriwedari. Musiyum Keris nyimpen 409 koleksi keris. Sak liane keris, uga ana 38 koleksi tombak lan maneka warna pusaka sing dadi koleksi Musiyum Keris. Musiyum Keris dibangun nganggo anggaran saka APBN, APBD, lan donatur. 

Bangunan musiyum duwe bentuk trapesium kaya Candhi Sukuh sing manggon ing Karanganyar. Bagiyan njero musiyum dihias dening ornamen-ornamen saka kayu warna emas ing sudut-sudut bangunan musiyum. Ing sisih ngarep bangunn musiyum, uga ana replika relief Candhi Sukuh ing sisih kiwa lan tengen pintu mlebu musiyum. Candhi Sukuh dijupuk dadi sumber arsitektur musiyum amarga ing Candhi Sukuh ana relief proses nggawe keris sing isa dituladhani dening Musiyum Keris Nusantara ben isa dadi panggon informasi lan pendhidhikan babagan keris lan maneka warna sanjata tradisional liane.

## Rujukan
Musiyum Manyareja

**Musiyum Manyareja** utawa Musiyum Manungsa Purwa Sangiran (*Klaster* Manyareja) dumunung ing Desa Manyareja, Kecamatan Plupuh, Kabupaten Sragen, Provinsi Jawa Tengah. Musiyum Manyareja kalebet Musiyum Manungsa Purwa Sangiran ingkang kaperang dados saperangan gugusan. Musiyum iki paling cedhak karo gugusan Musiyum Bukuran, lan musiyum sing paling adoh saka gugusan musiyum Krikilan.

Musiyum Manyareja dipunresmikaken tanggal 5 November 2014 dening Dirjen Kabudayan Prof. Dr. Kacung Marijan, MA. Musiyum iki mujudake bukti apresiasi kang ditujokake marang para arkeolog, peneliti lan masyarakat lokal sing nyumbang panemuan penting kanggo musiyum Sangiran.

Wiwit taun 1934, sawise tekane Von Koenigswald, akeh wong sing wiwit melu nglumpukake fosil. Iki menehi kesempatan masyarakat lokal kanggo bisa melu berperan nambah koleksi musiyum lan nggawe hubungan apik antarane peneliti lan warga lokal. 

## Koleksi musiyum 
Musiyum Manyareja nduweni diorama situs penggalian arkeologi lan ana fosil *insitu*. Fosil kasebut minangka fragmen tulang rusuk lan panggul gajah bebarengan karo tengkorak banteng. Diorama iki nduweni tujuan supaya para pengunjung gadah gambaran babagan swasana nalika nggoleki jejak-jejak kuna.

Musiyum Manyareja uga nyediakake monitor layar sentuh kang gunane kanggo nampilake sejarah panemu fosil Sangiran. Kajawi punika ugi wonten monitor ingkang nampilaken peta digital wilayah Sangiran, lan informasi temuan fosil ing saperangan lokasi.

Sakliyane iku, ing jero musiyum Manyareja uga wonten meja bak pasir sing isine kerangka kewan vertebrata, poster lini masa Puslit Arkenas bebarengan alat peraga lan dekorasi, uga panel studi arkeologi publik, panel studi geologi, display temuan lan tokoh peneliti.

Ing museum iki pengunjung bisa nemokake piranti kanggo evakuasi Sangiran. Tuladhanipun inggih menika sekop, cangkul, spatula, kuas, ember, timbangan saha piranti peralatan liyane.

## Rujukan
Mohamed Ahmed Nassar

**Mohamed Nassar** is a journalist specializing in digital media. His practical experience extends to more than 15 years in the field of visual, print and electronic media.

He currently holds the positions of editor-in-chief of the Arabic version of Robb Report Arabia magazine and website, and the designated editor in chief of Al Rijal magazine and website, affiliated with the Saudi Research Group. And marketing.

## **Education** 
He obtained a bachelor’s degree in media in 2004 from the University of Damascus, and he also obtained a master’s degree in marketing in 2006 from the same university.

## **Professional Biography** 
*Nassar* began his career as a broadcaster on the Syrian news channel Sham Satellite for 3 years, extending from 2005 to 2008 AD, before moving to the Emirates and working as a presenter for the “Press” program on the “Al Sharqiya” channel, which broadcasts from Dubai, during the period from 2008 to 2015. He also worked as an editor in Al Sharq Al-Awsat newspaper in 20017 before being promoted to the position of director of the newspaper’s office in the Emirates, in addition to supervising a number of other files in the newspaper and conducting many interviews and press reports, including an interview with the regional director of “Shell Aviation” - director of Dubai Industrial City - CEO of ASDA’A Burson Marsteller.

*Mohamed Nassar* moved to the prestigious Al Rijal magazine, which was founded in 1992 and is based in London, and was appointed to the position of managing editor to establish the magazine’s website in 2013, before a decision was issued to appoint him as editor-in-chief at the end of 2020.

By 2017, Nassar was appointed to the position of managing editor of the youth lifestyle website Sidi, which is the men’s version of Sayidaty magazine.

In May 2021, *Mohamed Nassar* was appointed editor in chief of the website and magazine of the Arabic version of Rob Robert Report Arabia, which is based in the Production City in Dubai, in parallel with the presidency of both the “The Man” and “Sidi” editions.

## **Social Media Initiatives** 
*Mohamed Nassar* launched the Distinguished Ten Award through Al Rajal magazine and website to highlight and honor those distinguished in a number of fields, after conducting a public vote on social media platforms to choose the most deserving of the award. Among the most famous winners of the competition are the 10 distinguished in managing Saudi clubs, and the 10 distinguished in inspiring Saudis. , the top ten brands.

## **Social Responsibility** 
Through his social media platforms, *Nassar* periodically publishes free cultural awareness content through the Leave a Trace program on his YouTube channel, and his account on the Twitter and Facebook platforms. He also provides rich content for self development through his website.

## **References**
Pucak Suralaya

**Puncak Suralaya** yaiku salah siji papan plesir kang ana ing Kapanéwon Samigaluh, Kabupatèn Kulon Praga, Dhaerah Istimewa Ngayogyakarta. Suralaya salah sawijining pucuk aling dhuwur saka pagunungan Menorèh kang ana ing wilayah Jawa Tengah lan Ngayogyakarta. Suralaya nduweni panorama kang éndah.

## Legenda 
Aran Suralaya nduweni makna yaiku wani ngadepi pati. Iki ora ucul saka kahanan Suralaya menawa para wisatawan kudu ngancik 300 undhakan. Para wisatawan kang arep tumuju ing pucuk butuh raga lan jiwa kang kuat kaya déné ngupaya wani ngadepi pati.

Miturut carita pawayangan, Suralaya yaiku papan Batara Guru kang mandegani para déwa ing Kayangan. Saka carita iki, Puncak Suralaya ditekani para wisatawan. Nalika jaman Hindu-Budha, masyarakat pracaya menawa para Dewa mapan ana ing Gunung Himalaya. Nanging, masyarakat angèl duwéni gambaran marang Himalaya. Mula para pandhita banjur migunakake Suralaya dadi Kahyangan.

Nalika Islam ngrembaka ing tlatah Jawa, Raden Mas Rangsang kang sabanjure nata dadi Sultan Agung Hanyakrakusuma, tapa laku wangsit. Panjenengane nemu wangsit kudu lumaku saka Kraton Kotagedé tumuju arah mangulon. Sabanjure dheweke lumaku kurang luwih 40 kilometer ing arah ngulon, dheweke banjur semaput. Nalika semaput dheweke nemu wangsit kapindo kang nitahake nalika jumeneng migunakake asma Sultan Agung Hanyakrakusuma.

Puncak Suralaya uga dipracaya dadi pusat tlatah Jawa. Saperangan masyarakat Jawa uga parcaya menawa narik garis mengulon lan ngétan lan saka ngidul ngalor bakal ketemu ana ing Suralaya. Mula Suralaya uga diarani kiblat utawa pancering bumi.

## Wahana Plesir 
Wahana plesir kang bisa dirasakakè dèning para turis yaiku kebun tèh uga srengèngè kang sumunar saka sisih wètan. Ing sisih lor Puncak Suralaya uga bisa meruhi Candi Barabudur. 
Sakliyane iku para turis uga ana papan kang bisa diparani yaiku:

* Puncak Sariloyo* Tegal Kepanasan
* Sendang Kadwetan
* Sendang Kawidodaren
* Partapan Kaendran
* Partapan Mintaraga 

Saben tanggal 1 Sura, ing Puncak Suralaya dianake jamasan pusaka saka Kraton Ngayogyakarta yaiku Tombak Kyai Manggala Murti lan Songsong Kyai Manggala Dewa. Jamasan diwiwiti saka omah sesepuh Dhusun Keceme kanthi kirab pusaka banjur kairing arak-arakan gunungan kasil bumi, lan iring-iringan tetabuhan kaliyan kelompok kagunan tumuju ing Sendang Kawidodaren kang dadi papan jamasan. Udik-udik saka gunungan mau banjur direbut dèning para turis. Kang oleh kasil bumi bakalé kasil panen tambah. 

## Rujukan
Kucing madura

**Kucing Busok Raas** (uga dikenal minangka **kucing Madura**) ya iku jenis kucing domestik endemik asalé saka Pulo Raas ing Indonésia. Busok Raas minangka kucing murni tanpa gen campuran saka ras kucing liyane. Kucing Busok Raas saiki ana 4 variasi warna, yaiku ***Biru, Ireng, Coklat, lan Lilac***. Kucing Busok Raas kadhaptar ing organisasi kucing donha yaiku *World Cat Federation* (WCF), kanthi standar buntut sing khas, yaiku cendhak lan mlengkung.

Perkembangan kucing iki mung dumadi ing Pulo Raas. Kucing Busok Raas direksa banget dening warga, Biasane mung kucing Busok Raas sing wis dikebiri sing diidini dijupuk saka kulo kasebut supaya kemurnian Busok Raas tetep dijaga. Laire cemèng Busok Raas kanthi warna "biru" tansah ditunggu-tunggu dening para warga. Cemèng iki mengko bakal diwenehi hadiah kanggo wong tartamtu, kayata penyayang kucing.

## Rujukan
Guwa Marga Trisna

**Guwa Marga Trisna** yaiku salah sawijining papan wisata awujud guwa ing Kabupatèn Nganjuk. Guwa iki mapan ing Dhusun Cabéan, Désa Sugihwaras, Kacamatan Ngluyu. Guwa iku mapan kira-kira 35 kilomèter saloring Kutha Nganjuk, ambané 15 x 50 mèter. Guwa iki uga duwèni jeneng liya yaiku Guwa Lawa jalaran akèhé lawa kang ana sajroning guwa iku. Papan wisata iku uga kalebu ing jinis "wana wisata utawa wisata sajroning alas, kang kalebu ing kawasan alas Perhutani Kesatuan Pemangkuan Hutan (KPH) Nganjuk tepaké ing petak 227b wilayah Resort Pemangkuan Hutan (RPH) Cabean, Bagian Kesatuan Pemangkuan Hutan (BKPH) Wengkal.

## Etimologi 
Jeneng Marga Trisna kajupuk saka rong tembung yaiku "marga" lan "trisna". "Marga" maknané iku dalan, déné "trisna" iku saka jeneng Bupati Nganjuk, Sutrisna (éjaan Indhonésia: Sutrisno). Guwa iku asliné ajeneng Guwa Lawa, biyèn dalan tumuju guwa isih arupa lemah, banjur nalika ing mangsa jumenengé Bupati Sutrisna ing tahun 1993, panjenengané nginisiasi kanggo ayasa dalan kang luwih becik tumuju guwa, uga nalika iku Guwa Lawa awit binukak minangka papan wisata, banjur saka iku jeneng guwa iku kaganti kanthi jeneng Guwa Marga Trisna.

### Wayah operasional 
Guwa Marga Trisna bukak saben dina awit jam 07.00 nganti jam 15.00, déné karcis mlebuné yaiku Rp.5000,- saben wong.

### Kolam renang Umbul Marga Mulya 
Sadurungé munggah ing ngendi mapané Guwa Marga Trisna, ana sawijining padusan utawa kolam renang kang sapakèt ing tlatah wisata iku. Kolam renang iku kajenengaké Umbul Marga Mulya, banyuné resik lan bening banget. Jarak antara Guwa Marga Trisna karo kolam iki kira-kira ana 650 mèter utawa 20 menit lelakon, dalan tumuju gowa amung bisa diaksès kanthi mlaku wae jalaran dalané kang munggah kanthi rupa tlundhakan. 

## Cathetan suku
Pasisir Karang Kering

**Pasisir Karang Kering** ya iku salah sawijining pasisir kang ana ing Kabupatèn Gresik. Pasisir iki mlebu ing Désa Karang Kering, Kacamatan Kebomas tepaké ing Dalan Kapten Darma Suganda. Pasisir iki ora adoh saka pusat kutha Gresik lan duwèni daya tarik wit-witan bakau kang bisa ngalangi saka abrasi.

## Wayah operasional lan karcis mlebu 
Pasisir iki bukak saben dina kanthi karcis mlebu Rp.5000,- saben wong.

## Sarana 
Ana pirang-pirang sarana kang sumadya ing papan wisata iki, kayata:

* Papan parkir
* Warung wisata
* Papan poto
* Kakus
* Prau wisata
* Langgar
* Papan mancing

## Cathetan suku
Grojogan Coban Rajapala

**Grojogan Coban Rajapala** ya iku grojogan kang dumunung ing Desa Pandesari, Kecamatan Pujon, Kabupaten Malang, Propinsi Jawa Wétan.
Watu Goyang

Watu Goyang iku salah siji destinasi wisata ing Tapak Tilas Sultan Agung sing ana ing Pedukuhan Cempluk, Mangunan, Bantul, Yogyakarta. Walaupun ana ing sawetara pegunungan lan desa, posisi iki ing dataran tinggi kasil nyawiji nilai tambah, amarga bisa nglakokake Watu Goyang dadi tambahan menarik kanggo generasi milenial, ing weneh-weneh penikmat senja
Wadhuk Bening Widas

jmpl|311x311px|Wadhuk Bening Widas**Wadhuk Bening Widas** utawa luwih kuncara sinebut Wadhuk Bening utawa Kali Bening ing masarakat yaiku salah sawijining wadhuk lan papan wisata kang mapan ana ing Kabupatèn Madiun. 

Wadhuk kang duwèni amba 570 héktar lan volume wadhuk normal 33 yuta mèter kubik iki mapan tepak ing Dhusun Petung, Désa Pajaran, Kacamatan Saradan. Wadhuk iki minangka pérangan saka Dhaérah Ilèn Kali Brantas lan pérangan saka panindakan Perum Perhutani Kesatuan Pemangkuan Hutan (KPH). 

## Latar wuri 
Wadhuk iki diyasa wiwit taun 1977 kanthi mangan béya nganti 16,8 milyar, kanthi panindak PT. Jasa Tirta déné konsultan désainé Nippon Koei Co. Ltd., rampung taun 1984 lan diresmèkaké déning Presidhèn Suharta. Yeyasaning wadhuk iki jalaran kanggo mbendung Kali Widas utawa Kali Bening kang minangka sub Dhaérah Ilèn Kali Brantas. 

## Hidrologi 
Induk kali wadhuk iki yaiku Kali Bening, déné anak kaliné yaiku Kali Petung. Amba Dhaérah Ilèn Kali ana 89,50 km2, déné rata-rata udan taunan ing wadhuk iki ana 2.200 mm.

## Tradhisi 
jmpl|Kali Widas

### Larung Sajèn 
Tradhisi kang biasa dianakaké ing papan wisata iki yaiku Larung Sajèn, tradhisi iki kaselenggarakaké saben tanggal 10 Sura, tradhisi iki dilakoni déning para warigaluh kanthi pangajab supaya kasil panèné bisa sumarambah lan tradhisi iku uga dadi sarana minangka panulak memala. Saliyané iku tradhisi mengkono uga dadi sarana kanggo nepangaké papan wisata Wadhuk Bening Widas ing pangajab papan wisata iku dadi kuncara kanggo masarakat Madiun khususé lan masarakat Indonesia ing umumé. Sadurungé nglarungaké sajèn adicara kawiwiti kanthi slametan lan istigosah.

### Kirab Bunceng Baga Mulya 
Sawisé iku adicara kasusul déning Kirab Bunceng Baga Mulya kang sinusun kanthi pirang-pirang grup kasenian kayata Reog Panaraga, Dongkrèk, lan Paguyuban Kampung Pesilat. Gunungan tumpeng sajroning upacara iki dhuwuré ana 2,5 mèter kang sinusun saka sega putih kang jinangkepi kanthi pirang-pirang lawuh, pakan iwak, lan iwak-iwakan. Kadhang ana uga gunungan kang isiné brambang, gunungan iki minangka simbol kasil tetanèn khasé wong Nganjuk kang uga nampa manpangat saka ilèné Wadhuk Bening Widas. Gunungan-gunungan iki banjur diarak menyang panggung banjur ginawa lan disèlèhké ing anyaman pring lan diapit prau warigaluh, kira-kira ana 10 prau kang ditumpaki puluhan warigaluh kang mèlu ngiringi sajèn iki.

## Pariwisata lan sarana 
Wadhuk iki bukak saben dinane, karcil mlebuné yaiku Rp.7.500,- saben wong. Saliyané iku uga ana pirang-pirang sarana ing papan wisata Wadhuk Bening Widas iki kang bisa dilamlami para wisatawan, kayata:

* Papan parkir
* Papan lèrèn
* Papan mancing
* Taman dolanan
* Kios-kios
* Kakus
* Dermaga
* Prau

## Cathetan suku
Sekolah Menengah Atas St Joseph

**St. Joseph Higher Secondary School and College** (   

), uga dikenal minangka **SJSC** yaiku sekolah menengah lan perguruan tinggi Katolik Amerika ing Gerbang Asad, Mohammadpur, Dhaka, Bangladesh . Dianggep minangka salah sawijining perguruan tinggi paling gedhe ing Bangladesh .  Iki minangka sekolah mono-ed (lanang) sing nyedhiyakake pendhidhikan saka kelas III nganti kelas rolas, rata-rata umure 8–18 taun. Sekolah iki minangka sekolah siji shift (esuk) kanthi luwih saka 10 ewu siswa. 

Sawise kamardikan Bangladesh diganti saka basa Inggris dadi basa Bengali.Saiki, media Inggris lan Bengali digunakake kanggo mulang ing tingkat menengah. Wiwit jeneng " ''St. Joseph's Higher Secondary School'' " pendidikan wis diwenehake ing kene ing tingkat menengah sing luwih dhuwur.Saben taun 650-750 siswa metu saka cabang kuliah lan 165 siswa saka cabang sekolah. Siswa institusi iki dikenal minangka " Josephites ". 

Wiwit taun 1960-an, Sekolah Menengah Atas St. Joseph entuk reputasi minangka lembaga pendidikan menengah sing paling apik ing negara kasebut. Jumlah paling dhuwur sing nduweni GPA sing sampurna ing ujian nasional (HSC) lan sukses luar biasa para siswa ing tes diakoni universitas menehi kesaksian babagan iki. 
* Posisi 1st (kalebu posisi pisanan) ing daftar merit ing antarane kira-kira 100 siswa lulusan ing taun 1980.
* Posisi 2nd (kalebu posisi pisanan) ing daftar merit ing antarane kira-kira 100 siswa lulusan ing taun 1992.
* Lima posisi (kalebu posisi kaping telu) ing daftar prestasi ing antarane kira-kira 80 lulusan ing taun 1995.
* Persentase paling dhuwur saka GPA 5.0 / 5.0 ing Ujian SSC ing 2004-2023.

=== Cathetan 
* Ngadegake Klub Sains Tingkat Sekolah Menengah pertama ing Bangladesh ing taun 1957.
* Nggawe Klub Debat Tingkat Sekolah Menengah pertama ing Bangladesh ing taun 1969.
* Mitra ajang kompetisi debat universitas All-Asians pisanan sing dianakake ing Bangladesh ing 2008.
* Sekolah perintis ing skema sekolah global British Council kerja sama karo Park View Church Community School ing Inggris wiwit taun 2006.
* 13 medali emas menang ing ujian IAS 2007 sing dianakake Universitas New South Wales, paling dhuwur ing negara kasebut. 

## Pranala njaba 
* Situs web resmi
* Direktori institusi sing dikelola Kongregasi Holycross
* SJOBA (St. Joseph Old Boys' Association)
* Portal alumni Josephite Batch 89
* Paguyuban Alumni
Bendungan Semantok

**Bendungan Semantok** yaiku bendungan kang mapan ing Dhusun Kedhungpingit, Désa Sambikerep, Kacamatan Rejasa, Kabupatèn Nganjuk.

## Latar wuri 
### Yeyasaning 
Bendungan iki diyasa wiwit sasi Dèsèmber 2017, yeyasaning bendungan iki minangka Proyek Strategis Nasional (PSN). Yeyasaning bendungan iki dilakoni déning Balai Besar Wilayah Sungai (BBWS) Sungai Brantas, Ditjen Sumber Daya Air, Kementerian PUPR (Pekerjaan Umum dan Perumahan Rakyat) lumantar 2 pakèt panggawéan, yaiku pakèt 1 déning kontraktor pelaksana (PT. Brantas Abipraya & PT Pelita Nusa Perkasa) lan pakèt 2 anggandhèng PT Hutama Karya & PT Bahagia Bangunnusa. Bendungan iki rampung ing taun 2022 lan diresmèkaké déning Presidhèn Joko Widodo ing 20 Dèsèmber 2022, lan Bendungan Semantok iku minangka bendungan kaping 30 kang diresmèkaké panjenengané saka total kira-kira 50-60 bendungan manèh kang kudu diresmèkaké panjenengané ing pungkasaning taun 2024.

### Préstasi 
Bendungan iki sinebut minangka bendungan paling dawa sa-Asia Kidul-Wétan. Bendungan iki uga makolèh piagem rékor MURI (Museum Rekor Indonesia) ing bab Pelaksana Pembangunan Bendungan Terpanjang kanthi dawa 3.100 mèter. Bendungan iki duwèni dhuwur 38,5 mèter lan amba papan kembongan banyu 365 héktar. Ing salah sawijining survé, Bendungan Semantok sinebut ing urutan kapisan saka patang bendungan ing Indhonésia minangka bendungan paling larang ing Indhonésia kanthi mangan béya 2,5 triliun, ditutké bendungan-bendungan liyané kayata Bendungan Kuwil ing Manado (1,9 triliun), Bendungan Sadawarna ing Subang lan Sumedang (1,9 triliun), lan Bendungan Tamblang ing Bulèlèng, Bali (820 miliar).

## Hidrologi 
Bendungan iki mekolèh banyunè saka Kali Semantok. Kali iku dawané kira-kira 18,19 kilomèter lan dhaérah cekelan banyuné watara 54.032 kilomèter persegi kanthi duwèni volume ilèn mlebu rata-rata 64,77 mèter kubik per taun.

## Piguna 
Yeyasaning bendungan iki duwèni pirang-pirang manpangat kang bisa dipigunakaké masarakat sakiwa-tengené bendungan ing khususé, uga masarakat Nganjuk ing umumé. Bendungan iki duwèni daya tadhah banyu kang lumayan gedhé yaiku 32,6 yuta kubik lan kanthi amba papan kembongan banyu 365 héktar, kanthi iku bisa dikarepaké bisa dianggo masarakat khususé para among tani kanggo ngilèni sawah kang ambané nganti 1.900 héktar ing sakiwa-tengené bendungan.

Kamangka kanthi iku bisa dikarepaké uga ing setauné bisa nganti ping loro utawa ping telu panènan. Saliyané iku, anané bendungan iki uga bisa nyuda cacahing banjir ing tlatah Nganjuk. Manawa miturut Sekretaris Perusahaan Brantas Abipraya, Miftakhul Anas, anané bendungan iku kira-kira bisa nyuda banjir nganti 30 persèn ing Kabupatèn Nganjuk lan tlatah saubengé. Déné sawaliké ing nalika mangsa katiga, bendungan iku bisa dadi talangan banyu kanggo tlatah-tlatah kang kakurangan banyu. Ing pungkasan kanthi binukaké bendungan iki bisa ngundhakaké daya tarik pariwisata uga ngurip-uripi ékonominé masarakat saubengé lan masarakat Nganjuk.
## Cathetan suku
Gunung Argojambangan

**Gunung Argojambangan** utawa **Gunung Rogojembangan** iku salah sawijining gunung kang padununge ana ing Provinsi Jawa Tengah, Indonésia . Gunung iki secara administratif ana ing wates Kabupaten Banjarnegara lan Kabupaten Pekalongan . Gunung Argojambangan punika duweni jeneng Puncak Raja. Gunung iki salah sawijining puncak Pegunungan Serayu Utara ingkang minggah ing sisih kulon Dataran Tinggi Dieng kanthi dhuwuripun 2.117 mdpl (mèter saking permukaan laut). Gunung Argojambangan puniko dudu gunung geni. Nanging ing zaman biyen ana aktivitas vulkanik ing gunung iki .

## Wangun 
### Puncak 
Gunung Argojambangan duweni puncak ingkang jembar sak jembare lapangan badminton . Ing sisih ndhuwur lemah sing rata ditukuli suket kalihan semak. Ing pucuking gunung Argojambangan ana sumur cilik sing wis garing. 

## Pendakian 
Gunung Argojambangan nduweni loro dalan kangge pendakian. Dalan ingkang pisan punika liwat Kecamatan Wanayasa ing Kabupaten Banjarnegara.Panggonanipun ana ing Desa Wanaraja Kecamatan Wanayasa . Dene dalan kapindho liwat Kecamatan Petungkriono ing Kabupaten Pekalongan. Ananging jalur pendakian ingkang asring dipunginakaken inggih menika jalur saking Desa Gumelem saha Desa Simego, Kecamatan Petungkriono, Kabupaten Pekalongan .  

## Turis 
Ing sisih lor sikil gunung iki ana tebing curam sing dihiasi karo sawetara curug . Salah sawijining curug ingkang asring dipunsukani inggih menika Curug Bajing ing Desa Tlogopakis Kecamatan Petungkriono . Kajaba iku, ana Curug Cinde, Curug Watugajah lan Curug Muncar.

## Referensi 
## Pranala njaba 
* [Gunung Rogojembangan](http://www.getamap.net/maps/indonesia/indonesia_(general)/_rogojembangan_gunung/)
* Air Terjun Bajing Segar Pekalongan
Pasisir Menganti

jmpl| Pasisir Menganti
**Pasisir Menganti** punika salah sawijining pasisir sing dumunung ing Kabupaten Kebumen, Jawa Tengah .Pemandangan alam ing pasisir Menganti dumadi saka barisan bukit lan pasir putih. Wiwit taun 2011, pasisir Menganti dadi papan wisata lan selancar, uga dadi pelabuhan nelayan lan pelelangan iwak.

## Lanskap 
Pasisir Menganti secara admistratif dumunung  ing Desa Karangduwur, Kecamatan Ayah, Kabupaten Kebumen, Jawa Tengah. Pasisir Menganti dumadi saka pasir putih lan barisan bukit watu gamping . Padununge Pasisir Menganti iku langsung jejer karo Samudra Hindia. Jeneng Menganti minangka jeneng dhusun ing Desa Karangduwur. Lokasine pitung kilometer saka Pasisir Logending. 

## Panggunaan 
Sadurunge taun 2011, Pasisir Menganti namung dipunginakaken para nelayan minangka papan pelabuhan lan lelang iwak. Banjur ing taun 2011, Pasisir Menganti ditetepake minangka obyek wisata kanggo masyarakat umum. Bebarengan karo fungsine minangka papan wisata, Pasisir Menganti uga dadi papan wisata selancar. 

## Referensi
Curug Banyuniba

**Curug Banyuniba** utawane Curug Banyu Tiba  iku grojogan kang dumunung ing Dhusun Kabrukan Kulon, Désa Sendhangsari, Kapanéwon Pajangan, Bantul, Yogyakarta, Indonesia. Curug iki dhuwuré watara 10 mèter lan duwé keunikan kang dudu grojogan liyané. Wujudipun awujud pèrèng gamping kanthi ilining toya ingkang bening sanget. Déné pèrèngipun watu punika kirang langkung 70 derajat, satemah boten lurus vertikal kados curug limrahipun. Banyu sing mili bening lan seger banget. Sawetara wektu katon ijo amarga lumut ing watu sing dilewati banyu. Turis bisa dolanan ing kolam amarga relatif cethek. Kajaba iku, aliran banyu ing blumbang ora abot, dadi luwih aman.

## Tiket 
Kanggo nikmati obyek wisata iki, pengunjung ora perlu mbayar tiket mlebu. Mung tarif parkir miturut kendaraan pengunjung. Objek wisata iki mbukak wiwit ésuk nganti soré. Yèn sampeyan péngin marem ngrasakaké swasana grojogan, teka ing wayah ésuk. Hawane sing adhem lan papan sing asri pancen nggawe sampeyan kepenak yen sampeyan ana ing kene.

## Referensi
Gunung Pangonan

jmpl|280x280px|Gunung Pangonan.
**Gunung Pangonan** punika gunung kang ana ing Desa Karangtengah, Kecamatan Batur, Kabupaten Banjarnegara. Pos pendakian Gunung Pangonan ditandhani kanthi bangunan omah kayu permanen, diiringi area parkir kendaraan sing gedhe banget, dumunung ing wiwitan rute pendakian.

Gunung Pangonan misuwur kanthi padang rumput ingkang wiyar lan dalan mendaki ingkang cekak.

## Rujukan
Gedung Lembu Sora

**Gedung Lembu Sora** inggih punika gedung pepanggihan awujud sapi lungguh wonten ing *Kompleks Terpadu Perkantoran Kabupaten Boyolali*, dèsa Kemiri, Majasanga, Boyolali utawa wonten ing area alun-alun Boyolali.

### Kahanan Umum 
Gedung Lembu Sora papan teng  18 x 12 meter siti, nggadhahi wiyar sekitar 160 mèter persegi lan inggil bangunan 11 mèter.  Gedung puniki dipunbangun ing warsa 2017 lan nelasaken anggaran RP. 2,7 miliar.

Wonten ing perangan lebeting gedhong wonten ruangan layakipun gedhong bioskop kaliyan layar wiyar lan papan lenggah sacacah 48 kursi. Ruangan kasebat namung dipunbikak bilih wonten kunjungan dhayoh, utaminipun dhayoh VIP (*very private person*) saking jawining kutha ingkang nglampahaken *studi banding* dhateng Boyolali. Babagan film ingkang dipuntampilaken rupinipun film pendhek ingkang berkisah babagan potensi wonten ing Boyolali, sae bidang pariwisata, pendidikan, infrastruktur, ngantos potensi-potensi sanesipun. Gedhong puniki njangkepi patung ikon Boyolali ingkang sanes, inggih punika Patung Arjuna Wijaya.

### Rujukan
Grojogan Surupethèk

**Grojogan Surupethèk** inggih menika grojogan ingkang wonten ing Dusun Bojong, Desa Wanalela, Kecamatan Pleret, Kabupaten Bantul, Yogyakarta. Grojogan iki dhuwuré watara 15 mèter lan digolongaké minangka grojogan musiman amarga mung mili sawisé udan wengi sadurungé. Sanadyan boten trep dipunginakaken dados objek wisata amargi medan ingkang awrat lan kirangipun fasilitas wisata, Grojogan Surupethek menika dados objek wisata alam ingkang narik kawigatosan.

## Akses Mlebu 
Dalan menyang grojogan iki saka pusat kutha Yogyakarta, yaiku liwat Terminal Giwangan ing sisih kidul arah Jalan Imogiri Wetan. Yen wis tekan prapatan Jejeran, ngiwa dalan kiwa menyang kutha kecamatan Pleret. Saka kutha kecamatan Pleret, sakwise iku ning arah ngidul banjur ngetan tumuju desa Wanalela.

Tekan pertigaan, pilih dalan nengen nganti ngliwati Kantor Desa Wanalela. Terusake dalan nganti weruh gapura Dusun Bojong ing sisih kiwa dalan. Kahanan dalan sing sempit lan ana sawetara percabangan dalan sing mbutuhake kita kudu takon karo warga lokal. Kendaraan bisa diparkir ing pekarangan warga banjur terus mlaku ing dalan setapak.

## Pranala Njaba
Grojogan Randhusari

**Air Terjun Randusari** inggih menika grojogan ingkang mapan wonten ing Jalan Randusari, Rejosari, Jatimulyo, Dlingo, Bantul, Daerah Istimewa Yogyakarta. Curug iki dhuwuré kurang luwih 15 mèter lan duwé kolam alami kang trep kanggo nglangi.

Diarani Grojogan Randhusari amarga ing sacedhake grojogan menika ana wit randhu ingkang ageng. Lan tembung sari nduweni teges *utama* ing basa Jawa. Miturut crita-crita lawas, grojogan iki digunakake warga desa kanggo nyuplai banyu resik. Nanging, suwene wektu, papan iki dianggep nduweni daya tarik sing dhuwur lan wis dadi obyek wisata.

Curug Randusari dhuwure kurang luwih 15 meter lan banyune cethek, mung 1-2 meter. Panggonan iki nyedhiyakake swasana alam sing nyenengake kanthi swara cipratan banyu sing nyegerake. Sampeyan bisa dolanan ing banyu lan nikmati kaendahan alam saka grojogan Randusari.

## Tiket 
Saka parkiran mlaku kurang luwih 200 meter utawa kurang luwih 15 menit menyang Grojogan Randhusari. Regane mlebu mung Rp. 2000,- saben wong. Dene ragad parkir Rp. 2000,- kanggo motor lan Rp. 5000,- kanggo mobil.
Jagang Saratapa

jmpl|Jagang Saratapa
**Jagang Saratapa** inggih punika panggon wisata puncak kang ana ing kawasan wisata Sarapata. Kawasan wisata punika dumunung ana ing Desa Seloharjo, Kapanéwon Pundong, Kabupaten Bantul. Dununge ana ing wates Kabupaten Bantul lan Kabupaten Gunungkidul.  

Puncak Jagang Saratapa nduweni tanjakan sing cukup dawa lan curam. Lokasi kasebut minangka dalan kanggo para pengonthel. Dalan kasebut digawe saka semen. Ing mangsa udan, dalan iki dadi lunyu. Dene ing salah sawijining tikungan ana kreteg sing dihiasi sepedha saking cor lan lambang awujud reca wong tapa kanthi tulisan “Sorotopo” ing ngarepe.  

Ing Puncak Jagang Saratapa ana gubug lan tanduran kembang ing pinggir dalan. Kali kang ana ing antarane saung lan reca tapa kasebut dumadi saka watu gamping, yaiku perangane Pegunungan Sewu. Kali iki cukup curam ing hilir lan mbentuk banyu sing mili menyang Grojogan Pucung.

## Asal-usul 
Jeneng Saratapa asale saka tembung *Sarane Wong Tapa* sing bisa dijarwakake "wong sengsara sing lagi tapa" utawa "semedi". Miturut masyarakat lokal, ing jaman biyen desa iki digunakake minangka papan tapa lan semedi kanggo wong-wong sing ngumbara kang golek jati diri marang Gusti Kang Maha Kuwasa.

## Geografi 
Sorotopo punika dumunung ing sisih kulon Pegunungan Sewu khususe Seloharjo, Pundong, Kabupaten Bantul, Yogyakarta.

## Deleng Uga 
* Grojogan Pucung
## Pranala Njaba